stanford-oval/wikipedia huggingface dataset:
Jordan EJ11

| Jordan EJ11 |
| --- | --- |
 Jarno Trulli Kanadan GP:ssä.
Talli:   Jordan
Suunnittelija(t):   Eghbal Hamidy  John McQuilliam
Kuljettajat:  11.  Heinz-Harald Frentzen  11.  Ricardo Zonta  11/12.  Jarno Trulli   12.  Jean Alesi
Teknisiä tietoja
Renkaat:  B Bridgestone
Polttoaine:  Elf
Runko:  hiilikuitumonokokki
Moottori:  Honda RA001E 80° V10
Voimansiirto:  7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2001
Kilpailuja:  17
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  19
Valmistajien maailmanmestaruuksia:  0
Jordan EJ11 oli Eghbal Hamidyn sekä John McQuilliamin suunnitelema ja Jordanin käyttämä auto kaudella 2001. Autoa ajoivat saksalainen Heinz-Harald Frentzen, italialainen Jarno Trulli ja muutaman kilpailun ajan brasilialainen Ricardo Zonta ja ranskalainen Jean Alesi. Auto käytti Brembon ja Hitcon yhteistyössä valmistettuja jarruja sekä Bridgestonen renkaita.
Kausi alkoi heti pistesijalla, kun Frentzen kurvaili Australian GP:ssä viidenneksi. Seuraavaksi vuorossa olleessa Malesian GP:ssä hän oli neljäs. Trulli saavutti kauden ensimmäiset pisteet Brasilian GP:ssä ajettuaan viidenneksi. Hän uusi sijoituksensa San Marinon GP:ssä. Samassa kilpailussa Frentzen ajoi kuudenneksi. Espanjan GP:ssä Trulli saavutti neljännen sijan.
Monacon GP:hen talli ilmoitti lähtevänsä kokonaan ilman luistonestoa. Syynä tähän oli epäonnistuneet kilpailuiden startit. Itävallan GP:ssä tallin molemmat kuljettajat jäivätkin lähtöruudukkoon. Kauteen mahtui dramatiikkaa, kun neljä päivää ennen Saksan GP:tä talli kertoi antaneensa potkut Frentzenille. Potkujen syyt olivat kauan epäselvät, kunnes tallipäällikkö Eddie Jordan kertoi itse niistä näin: "- Tuolloin en voinut päästää Frentzeniä uusimaan sopimustaan, koska ainoa tapa pitää Hondan moottorit oli antaa Satōlle paikka tallissa. Rakastin Frentzeniä – hän voitti enemmän kilpailuja Jordanille kuin kukaan muu, mutta minun oli varmistettava moottoritilanne. Kukaan lukuun ottamatta paria Jordanin työntekijää ei aavistanut, miksi minun täytyi tehdä se. Vihasin sitä tilannetta – olisin halunnut pitää Frentzenin, mutta en voinut." Ricardo Zonta korvasi Frentzenin Saksan GP:ssa.
Jean Alesi kilpaili Frentzenin jättämällä paikalla Unkarin GP:stä lähtien. Ainoan pistesijoituksen hän toi tallille Belgian GP:stä sijoittumalla kuudenneksi. Trulli ylsi vielä Yhdysvaltain GP:ssä neljänneksi.
Kauden aikana talli sai kokoon kokonaiset 19 pistettä. Valmistajien MM-sarjassa Jordan oli viides. Kauden päätteeksi Alesi lopetti pitkän F1-uransa. Talli ilmoitti myös, että Gary Anderson palaa talliin kolmen vuoden tauon jälkeen.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | Jordan | Honda V10 | B |  | AUS | MAL | BRA | SMR | ESP | AUT | MON | CAN | EUR | FRA | GBR | GER | HUN | BEL | ITA | USA | JPN | 19 | 5. |
| 2001 | Jordan | Honda V10 | B |  Heinz-Harald Frentzen | 5 | 4 | 11 | 6 | Kesk. | Kesk. | Kesk. | Po | Kesk. | 8 | 7 |  |  |  |  |  |  | 19 | 5. |
| 2001 | Jordan | Honda V10 | B |  Ricardo Zonta |  |  |  |  |  |  |  | 7 |  |  |  | Kesk. |  |  |  |  |  | 19 | 5. |
| 2001 | Jordan | Honda V10 | B |  Jarno Trulli | Kesk. | 8 | 5 | 5 | 4 | DSQ | Kesk. | 11 | Kesk. | 5 | Kesk. | Kesk. | Kesk. | Kesk. | Kesk. | 4 | 8 | 19 | 5. |
| 2001 | Jordan | Honda V10 | B |  Jean Alesi |  |  |  |  |  |  |  |  |  |  |  |  | 10 | 6 | 8 | 7 | Kesk. | 19 | 5. |
Aiheesta muualla

Kuvia tai muita tiedostoja aiheesta Jordan EJ11 Wikimedia Commonsissa
Jordan EJ11 - The Formula One DataBase
Jordan EJ11 - ChicaneF1
Jordan EJ11 - F1Olivier (Arkistoitu – Internet Archive)
| --- | --- |
 Jordan Grand Prix:  
 Formula 1 -autot:  191 | 192 | 193 | 194 | 195 | 196 | 197 | 198 | 199 | EJ10 | EJ10B | EJ11 | EJ12 | EJ13 | EJ14 | EJ15 | EJ15B:  
Autot, jotka kilpailivat Formula 1 -kaudella 2001
Ferrari F2001
McLaren MP4-16
Williams FW23
Benetton B201
BAR 003
Jordan EJ11
Arrows A22
Sauber C20
Jaguar R2
Minardi PS01
Prost AP04
Elsa, kohtalon lapsi

| ”Elsa, kohtalon lapsi” Martti Innanen |
| --- | --- | --- |

Singlen tiedot
 Albumilta: Rakkauden ja onnensatumaan täysivaltainen suurlähettiläs
 B-puoli: ”Aavehiihtäjä”
 Äänitetty : 1967
 Julkaistu: 1967
 Formaatti: vinyylisingle
 Tekijä(t): säv./sov. Erik Lindström san. Martti Innanen
 Tyylilaji: tango
 Kesto: 02.45
 Levy-yhtiö: Safir
Listasijoitukset
  Suomi: 1.
Martti Innasen muut singlet
|   | ”Elsa, kohtalon lapsi” 1967 | ”Esteri, tyttö sadepisarain” 1967 |
”Elsa, kohtalon lapsi” on Martti ”Huuhaa” Innasen vuonna 1967 julkaistu kappale ja esikoissingle. Se julkaistiin Safir-levymerkillä toisena puolenaan ”Aavehiihtäjä”. Kappaleen sävelsi salanimellä P. Naseva Erik Lindström ja sanoitus oli Innasen (salanimellä T. Kutvonen). Tangoparodia ”Elsa, kohtalon lapsi” oli Suomen myyntilistalla seitsemän kuukautta, joista neljän kuukauden ajan kärjessä.
Kappale on mukana Innasen esikoisalbumilla Rakkauden ja onnensatumaan täysivaltainen suurlähettiläs.
Taustaa

Niin kauan kuin Suomessa on levytetty tangoja, niistä on tehty myös parodioita. Niitä levyttäneet esimerkiksi Veikko Lavi, Irwin Goodman, Jussi Raittinen, sekä Kari Kuuva, joka vuonna 1964 ylsi listaykköseksi kappaleellaan ”Tango Pelargonia”.
Aiemmin rivimuusikkona työskennellyt Martti Innanen esitteli oman ideansa tangoparodiasta säveltäjä Erik Lindströmille, joka innostui siitä. Kappaleen ”Elsa, kohtalon lapsi” sävelsi ja sovitti Lindström salanimellä P. Naseva ja sanoitti Innanen pseudonyymillä T. Kutvonen.
»Tanssipaikoilla alkoi ottaa kaaliin junttikansan ikuinen toive: "Soettakee tankova." Kerran keikalta palatessani syttyi lamppu. Olisi kiva parodioida tangoa ja katsoa, ottavatko suomalaiset oikein banaalin tsoukin tosissaan.» 
(Martti Innanen)
Julkaisu ja vastaanotto

Singlen julkaisi Lindströmin vuonna 1963 perustaman Oy Finndisc Ab:n Safir-merkki. ”Elsa, kohtalon lapsi” meni piikittelyssä vieläkin pidemmälle kuin esimerkiksi ”Tango Pelargonia”. Huumori ei kuitenkaan avautunut kaikille, sillä osa yleisöstä näytti ottavan kappaleen tosissaan. Single nousi suoraan Suomen myyntilistan ykköseksi maaliskuussa 1967, ja pysyi kärjessä kaikkiaan neljä kuukautta.
»Ne (parodiakappaleet) olivat huuhaata, mutta rikokseni ovat vanhentuneet. Sen kuitenkin opin, että tämän umpitollon kansan musiikillista sivistystä ja huumorintajua ei voi aliarvioida koskaan liikaa.» 
(Innanen Helsingin Sanomissa maaliskuussa 2011.)
Elämän ja kuoleman virta

| Elämän ja kuoleman virta> To Your Scattered Bodies Go.Alkuperäisteos |
| --- | --- |
Kirjailija:  Philip José Farmer
Kieli:  englanti
Genre:  tieteisromaani
Kustantaja:  Scifi
Julkaistu:  1971
Suomennos
Suomentaja:  Leena Tamminen
Kansitaiteilija:  Heikki Kalliomaa
Kustantaja:  WSOY
Julkaistu:  1988
Ulkoasu:  Sidottu Kansipaperi
Sivumäärä:  280
Sarja: Jokimaailma
Löydä lisää kirjojaKirjallisuuden teemasivulta
Elämän ja kuoleman virta (engl. To Your Scattered Bodies Go) on Philip José Farmerin vuonna 1971 ilmestynyt tieteisromaani, ensimmäinen osa Jokimaailma-sarjaa. Teos sai Hugo-palkinnon vuonna 1972.
Aiheesta muualla

Russ Allbery: To Your Scattered Bodies Go. 7.8.2005. (englanniksi)
Sam Jordison: Back to the Hugos: To Your Scattered Bodies Go. The Guardian 12.11.2010. (englanniksi)
Elokuvavuosi 1956

Tässä artikkelissa käsitellään vuoden 1956 aikana julkaistuja elokuvia ja elokuvamaailman merkittäviä tapahtumia.
Suomen vilkkain ensi-iltavuosi

Vuonna 1956 tehtiin Suomessa ennätys ensi-iltaan tulleiden elokuvien määrässä: elokuvateattereihin tuotiin 416 elokuvaa. Elokuvateattereiden määrä kasvoi vielä vuosina 1957 ja 1958, mutta sitten television tulo alkoi vähentää sekä ensi-iltojen että teattereiden määrää.
Uudet elokuvat

Anastasia
Bussipysäkki
Elokuu
Jokin ihmisessä
Joutsen
Juha
Kielletty planeetta
Love Me Tender
Muuan sulhasmies
Peli on menetetty
Riihalan valtias
Skandaalihäät
Tyttö lähtee kasarmiin
Aiheesta muualla

Elokuvavuosi 1956 Internet Movie Databasessa (englanniksi)
Joni

| Joni |
| --- | --- |
Nimipäivä:   
– suomenkielinen:  29. maaliskuuta
– ruotsinkielinen:  –
– ortodoksinen:  4. marraskuuta
Muunnelmia:  –
Vastineita eri kielissä:  Jon, John, Johnny
Nimen alkuperä:  Joonas, Johannes tai Joonatan
Infobox OKNimi-testi OK: 
Joni on suomalainen miehen etunimi ja myös sukunimi. Joni on myös englanninkielisissä maissa esiintyvä naisen etunimi.
Jonin nimipäivä on 29. maaliskuuta, jolloin on myös Jounin, Joonaksen, Joonan, Jonnin ja Jonnen nimipäivä. Suomessa on vuoden 2019 loppuun mennessä ollut noin 15 860 Jonia. Joni-nimi yleistyi voimakkaasti 1950-luvun jälkeen. Joni on Suomessa tyypillinen 1980- ja 1990-luvun nimi. Viime aikoina se ei enää ole kuulunut suosikkinimiin.
Digi- ja väestötietoviraston nimipalvelun tilaston mukaan nimeä Joni on eri vuosikymmenillä annettu seuraavasti:
| Syntymävuodet | Miehiä | Naisia | Yhteensä |
| --- | --- | --- | --- |
| –1899 | alle 5 | alle 5 | alle 10 |
| 1900–1919 | 5 | 0 | 5 |
| 1920–1939 | alle 5 | alle 5 | alle 10 |
| 1940–1959 | 47 | 0 | 47 |
| 1960–1979 | 1840 | alle 5 | alle 1 845 |
| 1980–1999 | 11 505 | 5 | alle 11 510 |
| 2000–2009 | 1 971 | alle 5 | 1 976 |
| 2010–2019 | 480 | 0 | 480 |
| Yhteensä | 15 858 | alle 25 | alle 15 883 |
Joni-nimen alkumuoto on Jon, mutta koska varhaisimmat Jonit samoin kuin Jounitkin olivat Lapista, nimi sijoitettiin sen tullessa 1984 almanakkaan Jounin kanssa samalle päivälle, maaliskuun 29. päivään. Jon-nimi puolestaan on Jonas-nimen lyhentymä, mutta se on myös Johnin rinnakkaismuoto ja Jonatanin kutsumamuoto.
John-nimen lähtökohta on Raamatun Johannes ('Jumalalle otollinen').
Tunnettuja Joneja > Naisia

Joni Ernst (s. 1970), yhdysvaltalainen everstiluutnantti, republikaanipoliitikko ja senaattori
Joni Huntley (s. 1956), yhdysvaltalainen korkeushyppääjä
Joni James (s. 1930), yhdysvaltalainen laulaja
Joni Mitchell (s. 1943),  kanadalainen kitaristi, laulaja ja lauluntekijä
Emovaha

Nousiaisten Emovaha on aivan tien 2010 vieressä.
Emovaha on siirtolohkare Nousiaisten Santamalan kylässä yhdystien 2010 varressa parin kilometrin päässä valtatieltä 8. Siirtolohkare on harvinaisen suurikokoinen: sen korkeus on 8 metriä, halkaisija 15 metriä, ympärysmitta 52 metriä, tilavuus noin tuhat kuutiometriä ja paino noin 3 000 tonnia. Kivi sijaitsee maisemallisesti erittäin näkyvällä paikalla. Sen vieressä on opastaulu.
Elohopea(II)

| Elohopea(II)kloridi |
| --- | --- |


Tunnisteet
CAS-numero:  7487-94-7
PubChem CID:  24085 ja 5284416
Ominaisuudet
Molekyylikaava:  HgCl2
Moolimassa:  271,49 g/mol
Ulkomuoto:  Valkoinen kiteinen aine
Sulamispiste:  276 °C
Kiehumispiste:  302–305 °C (sublimoituu)
Tiheys:  5,44 g/cm3
Liukoisuus veteen:  6,9 g/100ml (20 °C)   48 g/100 ml (100 °C)
     
Elohopea(II)kloridi eli elohopeadikloridi tai sublimaatti on elohopean ja kloorin muodostama epäorgaaninen yhdiste. Yhdistettä käytetään pääasiassa muiden elohopeayhdisteiden valmistukseen.
Ominaisuudet

Elohopea(II)kloridi on molekyyliyhdiste, joka esiintyy huoneenlämpötilassa valkoisina kiteinä. Yhdiste esiintyy kaikissa olomuodoissaan lineaarisena HgCl2-molekyylinä ja yksittäisten molekyylien välillä ei ole merkittäviä vuorovaikutuksia. Elohopea(II)kloridi sublimoituu hieman yli 300 °C lämpötilassa. Yhdiste liukenee kohtalaisen hyvin veteen ja liukoisuus kasvaa lämpötilan noustessa. Kloridiliuoksiin se liukenee muodostaen kompleksi-ioneja kuten trikloromerkuraatti(II)- ([HgCl3]-) ja tetrakloromerkuraatti-ioneja ([HgCl4]2-). Elohopea(II)kloridi dissosioituu vain hyvin vähän vedessä, minkä vuoksi sen vesiliuokset eivät johda hyvin sähköä. Aine liukenee veden lisäksi myös metanoliin, etanoliin, dietyylieetteriin, asetoniin, etyyliasetaattiin ja pyridiiniin.
Valmistus

Elohopea(II)kloridia voidaan valmistaa metallisen elohopean ja kloorin välisellä reaktiolla yli 300 °C lämpötilassa, jolloin tuote sublimoituu ja voidaan kerätä talteen jäähdytettyihin säiliöihin. Reaktiossa käytetään klooriylimäärää, jolloin estetään elohopea(I)kloridin muodostuminen.
Teollisuudessa yhdistettä valmistetaan myös toisella menetelmällä. Siinä kuumennetaan elohopea(II)sulfaatin ja natriumkloridin seosta, jolloin yhdisteet reagoivat. Tuote puhdistetaan kuumentamalla ja elohopea(II)kloridi sublimoituu.
Yhdistettä muodostuu myös liuottamalla elohopea(II)oksidia suolahappoon ja jäähdyttämällä liuosta, jolloin tuote kiteytyy.
Käyttö

Elohopea(II)kloridia käytetään muiden elohopeayhdisteiden, kuten elohopea(I)kloridin elohopeaoksidin ja orgaanisten elohopeayhdisteiden valmistukseen. Aikaisemmin sitä on käytetty puun suojaamisessa lahoamista vastaan ja fungisidina, mutta yhdisteen myrkyllisyyden vuoksi tätä käyttöä on vähennetty. Sitä käytetään myös katalyyttinä valmistettaessa vinyylikloridia eteenistä ja suolahaposta ja paristoissa depolarisoivana aineena. Aikaisemmin sitä on käytetty myös lääketieteessä antiseptisenä yhdisteenä.
Myrkyllisyys

Elohopea(II)kloridi on muiden elohopeayhdisteiden tavoin erittäin myrkyllistä ja sen kohtalainen vesiliukoisuus lisää myrkyllisyyttä. Yhdiste on syövyttävää ja aiheuttaa vaurioita ruuansulatuskanavassa, sydämessä ja verisuonissa, munuaisissa ja keskushermostossa. Kuolettavan annoksen määrä vaihtelee 29–150 mg/kg välillä.
Aiheesta muualla

Elohopea(II)kloridin käyttöturvallisuustiedote, Sigma Aldrich, viitattu 28.1.2015.
Elokuva toisen maailmansodan aikana

Toisessa maailmansodassa sekä viihde- että dokumenttielokuvasta tuli voimakas kansallisen propagandan väline. Samalla se tarjosi helpotusta ankeaan ja puutteenalaiseen sodan todellisuuteen viihteen kautta.
Yhdysvallat

Sodan alettua Euroopassa Yhdysvaltojen puolueettomuus sai useat Hollywood-studiot välttämään vahvoja kansallissosialismin vastaisia kannanottoja. Warnerin laskettua levitykseen elokuvan Confessions of a Nazi Spy (1939) muutkin studiot tarttuivat teemaan. Ennen hyökkäystä Pearl Harboriin merkittäviin yhdysvaltalaisiin kansallissosialismin vastaisiin elokuviin kuuluvat Charles Chaplinin Diktaattori (1940), Alfred Hitchcockin Ulkomaankirjeenvaihtaja (1940) ja saksalaisen siirtolaisen Fritz Langin Ihmismetsästys (1941).
Yhdysvaltojen liityttyä sotaan joulukuussa 1941 Hollywoodin 250 000 teknikosta, näyttelijästä, tuottajasta ja ohjaajasta noin 40 000 liittyivät asevoimiin. Eräät arvostetut ohjaajat, kuten John Huston ja William Wyler, keskittivät energiansa sotaa käsittelevien, tehokkaiden dokumenttikuvausten tekoon. Vuonna 1942 Mrs Miniver, Wylerin mielikuvitusnäkemys Ison-Britannian kotirintamasta, voitti seitsemän Oscaria. Liityttyään Yhdysvaltain ilmavoimiin Wyler siirtyi elokuvissa Memphis Belle (1945) ja Thunderbolt (1945) Hollywoodin studioilta Saksan taivaalle. Toinen Hollywoodin tukipylväs John Ford, filmasi elokuvan The Battle of Midway (Midwayn taistelu, 1942). Myöhemmin hänestä tuli tiedustelupalvelu OSS:n kenttävalokuvatoimiston päällikkö. Useat Hollywoodin tähdet, kuten Clark Gable, Robert Montgomery, Robert Taylor ja Douglas Fairbanks Jr., liittyivät asevoimiin. James Stewart puolestaan liittyi ilmavoimiin, missä hän yleni everstiksi ja lensi 20 pommituslentoa Euroopan yllä.
Sodan keskivaiheilla noin 90 miljoonaa yhdysvaltalaista kävi viikoittain elokuvissa. Hollywoodin tuotantolinjat sopeuttivat kaikki vakiintuneet elokuvalajit – rikosjännärit, musikaalit, piirretyt ja jopa B-luokan lännenfilmit – sota-ajan teemoihin. Natsit ratsastivat preerialla ja väijyivät Sherlock Holmesia Lontoon kaduilla. Sotafilmeillä oli taipumus vahvistaa sodan romanttisia stereotypioita. Vasta sodan jälkeen Hollywood sai tuntuman sodan todellisuuteen elokuvissa kuten William Wellmanin The Story of GI Joe ja John Fordin He antoivat kaikkensa, jotka valmistuivat vuonna 1945.
Iso-Britannia

Isossa-Britanniassa realistinen koulukunta valmisti joukon loistavia dokumentteja, kuten Harry Wattsin Target of Tonight
(1941) ja Humphrey Jenningsin Listen to Britain (1942) sekä Fires Were Started (1943). Nämä dokumentit sekä koosteet, kuten Desert Victory (1942), painottivat tiukasti kansalaisten sotaa. Tällä oli merkittävä vaikutus täyspitkiin elokuviin, kuten The Foreman Went to France (1942), Millions Like Us (1943), Waterloo Road (1944) ja The Way Ahead (1945), jotka kaikki keskittyivät tavallisten sotilaiden ja siviilien elämään.
Saksa

Saksassa sodan aloitusvuosi toi mukanaan kansallissosialistien propagandaministeri Joseph Goebbelsin masinoiman antisemiittisten elokuvien tulvan. Vuoden 1940 kolme pääfilmiä – Der Ewige Jude, Die Familie Rotschild ja Jud Süss – leimasivat juutalaiset rodulliseksi pääviholliseksi.
Vuodesta 1942 lähtien Goebbels hallitsi kansallistettua elokuvateollisuutta. Se tuotti elokuvia Saksan historiallisten sankarien, kuten Otto von Bismarckin ja Fredrik Suuren, elämästä. Niiden lisäksi tuotettiin myös romanttista hömppäviihdettä kuten Münchausen, joka oli koko natsi-Saksan kallein elokuva. Tappion jo häämöttäessä Goebbels uhrasi huomattavia voimavaroja ja taisteluissa kipeästi tarvittuja joukkoja avustajina sellaisiin filmeihin kuin Kolberg, joka sai ensi-iltansa tammikuussa 1945. Se kertoi itäbommerilaisen kaupungin piirityksestä Napoleonin aikana. Saksa itse oli piirityksessä, kun elokuva valmistui.
Suomi

Jatkosodan aikana elokuvatuotantoa Suomessa rajoitti raakafilmin saanti. Sodan aikaisessa filmiriidassa Saksa asetti filmin saannin ehdoksi sitoutumisen saksalaiseen propaganda- ja sensuurilinjaan. Yhdysvaltalaisten filmien esitysmahdollisuuksien turvaamiseksi myös Yhdysvallat toimitti Suomeen raakafilmiä.
James Stewart yleni ilmavoimissa aina everstiksi asti.
Charlie Chaplin pilkkasi Adolf Hitleriä ja Benito Mussolinia elokuvassaan  Diktaattori(1940)
Elomatic

Elomaticin pääkonttori Valkoisessa talossa Aurajokisuulla Turussa.
Elomatic on suomalainen, yksityisomistuksessa oleva suunnittelu- ja konsultointitoimisto, joka työllistää yli 1300 työntekijää. Se tarjoaa asiantuntijapalveluita, tuotteita ja avaimet käteen -ratkaisuja prosessi-, kone-, meri-, energia- ja lääketeollisuudelle. Yrityksen liiketoiminnan tarkoituksena on keskittyä ratkaisuihin, jotka lisäävät ihmisten ja ympäristön hyvinvointia. Elomaticilla on asiakkaita yli 80 maassa ja toimistoja eri puolilla maailmaa. Konsernin pääkonttori sijaitsee Turussa.
Elomaticin perusti turkulainen teollisuusneuvos Ari Elo vuonna 1970. Elomaticin toimitusjohtajana toimii Tom Lind ja hallituksen puheenjohtajana Patrik Rautaheimo.
Elomatic otti tärkeän askeleen vuonna 1974 päättäessään investoida suunnittelumalliteknologiaan, jota käytettiin laivojen konehuoneiden ja tehtaiden pohjapiirros- ja putkistosuunnitteluun. Tämän jälkeen Elomaticin kasvu oli ripeää ja toimintoja laajennettiin maantieteellisesti eri teollisuuden aloille.
Elomatic-konserni oli vuonna 2009 Suomen yhdeksänneksi suurin teknisen suunnittelun yritys 28,6 miljoonan euron kokonaislaskutuksellaan. Vuonna 2022 Elomaticin liikevaihto oli 102 miljoonaa euroa.
Cadmatic

Cadmatic Oy on Elomatic-konserniin kuuluva ohjelmistoyhtiö. Elomatic omistaa yhtiöstä 53 prosenttia, Sampo ja Mandatum 17 prosenttia ja henkilöstö 30 prosenttia.
Cadmatic 3D -ohjelmia kehitettiin aluksi 1980-luvulla Elomaticin suunnittelijoiden käyttöön. Kaupallinen toiminta itsenäisenä ja riippumattomana ohjelmistoyhtiönä käynnistyi 1990-luvun alussa, ja sittemmin ohjelmistokokonaisuutta on kehitetty merkittävästi yhteistyössä eri asiakkaiden kanssa ja tuoteperhettä laajennettu myös yritysostojen kautta. Cadmatic on toimittanut ohjelmistoja 60 maahan ja asiakasorganisaatioita on noin 6 000.
Yhtiön pääkonttori sijaitsee Turussa. Kehityskeskukset ovat Turussa, Kotkassa ja Groningenissa Hollannissa. Vuoden 2019 liikevaihto on noin 25 miljoonaa euroa, työntekijöitä on 215 ja omia toimistoja yhteensä 14 maassa. Lisäksi jälleenmyyjäverkosto toimii 15 eri maassa. Omat toimistot ovat Suomessa, Hollannissa, Australiassa, Espanjassa, Etelä-Koreassa, Intiassa, Italiassa, Kiinassa, Ruotsissa, Singaporessa, Unkarissa, Venäjällä, Virossa ja Yhdistyneissä Arabiemiraateissa.
Yhtiön päätoimialat ovat marine (laivanrakennus ja offshore), prosessi- ja muu teollisuus sekä rakentaminen, joille toimitetaan älykkääseen 3D-mallinnukseen perustuvia suunnittelu- ja tiedonhallinta ohjelmistoja kaikkiin projektin vaiheisiin ja kaikkiin suunnittelun osa-alueisiin.
Cadmatic on globaalisti markkinajohtajia laivanrakennuksessa, yksi merkittävimmistä toimijoista prosessiteollisuudessa ja sähkösuunnitteluohjelmistot ovat selkeä markkinajohtaja Suomessa.
Cadmatic osti vuonna 2015 hollantilaisen ohjelmistoyhtiön NCG:n, joka kehittää ohjelmistoja laivojen runkorakenteiden suunnitteluun. Vuonna 2019 ostettiin Kotkalainen Kymdata Oy, joka kehittää muun muassa sähkösuunnitteluohjelmistoja. Ohjelmistot on integroitu yhdeksi kokonaisuudeksi Cadmatic-tuoteperheessä. Cadmatic-ohjelmistot sopivat skaalautuvuutensa ansiosta sekä pieniin että todella suuriin projekteihin. Ohjelmistot tarjoavat edistyksellistä teknologiaa hajautettuun, paikasta ja ajasta riippumattomaan suunnitteluun ja tiedonhallintaan.
Caligo Industria

Caligo Industria perustettiin vuonna 2013 Elomaticissa tehdyn innovaation pohjalta. Yritys on energiatehokkuusratkaisuihin keskittynyt teknologiayhtiö, jonka päätuotteita ovat energialaitosten savukaasuista lämpöä talteen ottavat pesurit. Yhtiö hyödyntää ydintuotteissaan pesuriin integroituja lämpöpumppuratkaisuja, joiden avulla lämmön talteenotto moninkertaistuu.
Helmikuussa 2020 Elomatic myi 51 prosentin osuutensa Caligo Industriasta ruotsalaiselle Addtech Nordic AB:lle. Samalla Caligon henkilöomistajat Juha Järvenreuna, Mika Nummila ja Ari-Matti Mattila myivät osakkeensa Addtechille.
Aiheesta muualla

Elomatic.com
Cadmatic.com (Arkistoitu – Internet Archive)
Eläinten moraalinen arvo

| Eläinten moraalinen arvo |
| --- | --- |

Kirjailija:  Elisa Aaltola
Kustantaja:  Vastapaino
Julkaistu:  2004
Löydä lisää kirjojaKirjallisuuden teemasivulta
Eläinten moraalinen arvo on Elisa Aaltolan kirja vuodelta 2004. Teoksen on julkaissut Vastapaino.
Kirjallisuutta

Vinnari, Markku: Yhteiskuntamme ja eläimet – johdatus elämän arvoon. Animalia 1/2005
Perhoniemi,Tuukka: ”Onko simpanssia mukana?”, kysyi papukaija. Niin & näin 4/2005.
Aiheesta muualla

Elisa Aaltola: Eläinten moraalinen arvo (Arkistoitu – Internet Archive). Animalia.
Johan Lahdenperä: Miksi oikeastaan syömme eläimiä?[vanhentunut linkki] Helsingin sanomat 15.1.2005.
Elisa Aaltola: Eläinten oikeuksista: perinteisten kantojen kritiikki (Arkistoitu – Internet Archive). Tieteessä tapahtuu 3/2005. (PDF)
Hans Jonas

Hans Jonas (19. toukokuuta 1903 Mönchengladbach, Saksa – 5. helmikuuta 1993 New York, Yhdysvallat) oli saksalaissyntyinen filosofi.